b'\n_START_ARTICLE_\nPoliteizem\n_START_PARAGRAPH_\nPolite\xc3\xadzem je verovanje v ve\xc4\x8d bogov, navadno zbranih v panteon z vsakemu lastno mitologijo in rituali. Nasprotje temu je monoteizem, ki je prevladujo\xc4\x8da oblika verovanja v sodobnem \xc4\x8dasu. Politeizem je zna\xc4\x8dilen za stara verstva, ki jih ozna\xc4\x8dujemo s skupnim izrazom poganstvo. Med \xc5\xa1e danes raz\xc5\xa1irjenimi politeisti\xc4\x8dnimi verstvi sta daoizem in \xc5\xa1intoizem._NEWLINE_Ni nujno, da posameznik, ki pripada politeisti\xc4\x8dni veri, \xc4\x8dasti vse bogove enako. Tistemu, ki se specializira za enega od njih, pravimo monolatrist, katenoteist pa je \xc4\x8dlovek, ki \xc4\x8dasti razli\xc4\x8dne bogove ob razli\xc4\x8dnih prilo\xc5\xbenostih.'